Boris Špigel

Boris Isaakovitš Špigel (, myös kirjoitusasussa Spiegel, s. 18. helmikuuta 1953) on venäläinen senaattori eli Venäjän liittoneuvoston jäsen, Venäjänkielisten juutalaisten maailmankongressin presidentti ja liikemies.

Špigel syntyi Hmelnytskyin kaupungissa Ukrainassa vuonna 1953 ja valmistui 1980 Kamenets-Podolskin valtiollisesta pedagogisesta instituutista ja 2003 yleisvenäläisestä ulkomaankauppa-akatemiasta, missä hän toimii myös professorina. Koulutukseltaan Spiegel on taloustieteen tohtori.

Venäjän liittoneuvostossa Špigel on ollut vuodesta 2003 Penzan alueen edustajana. Nykyisin hän toimii liittoneuvoston Venäjän kansalaisyhteiskunnan kehittämisen komission puheenjohtajana ja on myös varapuheenjohtajana tieteen, kulttuurin, koulutuksen, terveydenhuollon ja ekologian komissiossa sekä informaatiopolitiikan komission jäsen. Шпигель Борис Исаакович Venäjän liittoneuvoston sivut.  

Špigel on suuren venäläisen Biotek-lääketukun omistaja. Hän toimii MSK-tuotantoyhtiönsä (Muzyka. Soveršenstvo. Krasota) kautta merkittävien venäläisten artistien tuottajana.БОРИС ШПИГЕЛЬ - КРУПНЫЙ ДЕЯТЕЛЬ РУССКОЯЗЫЧНОГО ЕВРЕЙСТВА.Who is who Russia

Špigel on 2010 perustetun kansainvälisen antifasistisen järjestön Maailma ilman natsismia presidentti. Järjestö kertoo torjuvansa maailmanlaajuisesti uusnatsismia, muukalaisvihaa ja fasismia“World Without Nazism” movement set up  Radio Voice of Russia, 2010.. Järjestön Suomen-osaston on perustanut Johan Bäckman. Bäckman on kuvannut suhdettaan Špigeliin seuraavasti: ”Spiegel on henkilökohtaisesti minulle erittäin tärkeä yhteistyökumppani ja tapaamme säännöllisesti.” Iltalehden mukaan Špigel on Bäckmanin sponsori. 

Špigel herätti huomiota tammikuussa 2011, kun häneltä ryöstettiin Eilatissa hotellihuoneesta 280 000 dollaria käteisenä.Член совета федерации Борис Шпигель ограблен в Израиле  Russian Leaks, 2011

Lähteet

Luokka:Venäläiset poliitikot
Luokka:Venäläiset liikemiehet
Luokka:Vuonna 1953 syntyneet
Luokka:Elävät henkilöt